ཉེ་ཆར་ཕྱི་ཟླ་༩ཚེས་༦ཉིན་མཇལ་ཁ་ཞུ་མཁན་ཁག་ཅིག་ལ་༧གོང་ས་༧སྐྱབས་མགོན་ཆེན་པོ་མཆོག་གིས་མ་འོངས་པར་བོད་དུ་ཕེབས་རྒྱུའི་སྐོར་ལ་བཀའ་སློབ་ཕེབས་པའི་བརྙན་ཐུང་ཞིག་དྲ་ལམ་ཁག་ཏུ་འགྲོ་བཞིན་འདུག་པ་དང་།དེར་དགའ་སྣང་དང་རེ་བ་རྒྱག་མཁན་ཧ་ཅང་མང་པོ་ཞིག་ཡོང་གི་འདུགབརྙན་ཐུང་དེའི་ནང་ཕེབས་པའི་བཀའ་སློབ་ཏུ་ལོ་གཅིག་གཉིས་ནང་ལ་ད་འབྲེལ་བ་འདྲ་ཞིག་ཕལ་ཆེར་ཡོང་ས་རེད།དེའི་རྗེས་ནས་རིམ་པ་དང་པོ་རྒྱ་ནག་ལ་གནས་སྐོར་གཅིག་འགྲོ་ཐུབ་ན་བསམ་པ་ཞིག་བྱུང་།དེ་ནས་རིམ་པས་རིམ་པས་སྔོན་ལ་ང་རང་གི་སྐྱེས་ས་དེ་སྐུ་འབུམ་རེད།ཟི་ལིང་རེད།དེ་གར་གཅིག་ཕྱིན།དེ་ནས་བོད་ཀྱི་ས་ཁུལ།ག་ལེ་ག་ལེར་ལྷ་སར་འགྲོ་ཐུབ་པ་ཞིག་ཕལ་ཆེར་དེ་ཡོང་གི་རེད།ཅེས་ཕེབས་འདུགམ་འོངས་པའི་ལོ་ཤས་ནང་རྒྱ་ནག་གཞུང་དང་འབྲེལ་ལམ་གྱི་ཐོག་ནས་འགྱུར་བ་དེ་ལྟ་བུ་ཞིག་ཡོང་གི་ཡོད་ན།༧གོང་ས་མཆོག་གིས་ཐུགས་རེ་གནང་བ་བཞིན་རྒྱ་གཞུང་གིས་འགྱུར་བ་གཏོང་དགོས་ངེས་ཤིག་ཡིན་པ་དང་།བོད་ཕྱི་ནང་གཉིས་ཀྱི་བོད་མི་མང་པོ་ཞིག་གི་སེམས་ལ་དགའ་ཚོར་ཆེན་པོ་ཞིག་སྐྱེ་ངེས་རེད།